**MUNICIPIUL SATU MARE**

**Serviciul Patrimoniu, Concesionări, Închirieri**

**Nr. 72475/12.12.2023**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, formulează următorul:

**RAPORT DE SPECIALITATE**

**privind însușirea documentației tehnice de actualizare a datelor cadastrale pentru imobilul teren identificat prin CF nr. 189671 Satu Mare, situat în Municipiul Satu Mare, str. Magnoliei nr. 30**

Prin adresa înaintată de S.C. SAMCIF MAGNOLIA S.R.L., înregistrată la Primăria Municipiului Satu Mare sub nr. 69027/27.11.2023 solicită aprobarea documentației de actualizare a datelor cadastrale pentru imobilul teren înscris în CF 189671 Satu Mare, Nr. CF vechi 49492 Satu Mare și diminuarea suprafeței acestuia de la 23251 mp la 22451 mp, conform măsurătorilor din teren.

Din extrasul de carte de funciară nr. 189671 Satu Mare (Nr. CF vechi 49492 Satu Mare) imobilul teren obiect al prezentei are o suprafață de 23251mp, iar cota de proprietate a Statului Român este de 18771/23251 părți.

Conform planului de amplasament și delimitare a imobilului întocmit de persoană fizică autorizată A.N.C.P.I - ing. Donka vasile, și a Memoriului Tehnic întocmit, rezultă că suprafața de teren înscrisă în cartea funciară este de 23251 mp, față de cea rezultată din măsurători care este de 22451 mp, motiv pentru care se impune actualizarea datelor de carte funciară și însușirea suprafeței din măsurători.

Diferența de teren se datorează erorilor de calcul și a instrumentelor de măsurat empirice, de la acea vreme.

Având în vedere cele prezentate mai sus, pentru ca suprafața din acte să fie aceeași cu suprafața reală măsurată, se impune însușirea documentației și aprobarea diminuării suprafeței terenului de la 23251 mp, suprafața din acte, la 22451 mp, suprafață rezultată din măsurători.

Față de cele expuse mai sus, și ținând cont de prevederile art. 129 alin.(2) lit. c) din O.U.G nr. 57/2019 privind Codul Administrativ, cu modificările și completările ulterioare, potrivit cărora consiliul local are atribuții privind administrarea domeniului public/privat al Municipiului, și a prevederilor art. 18 lit. b), art. 86, art. 96 și art. 101 din Anexa la Ordinul nr. 600/2023 privind aprobarea Regulamentului de recepție și înscriere în evidențele de cadastru și carte funciară, cu modificările și completările ulterioare: *”* Pentru imobilele a căror suprafață rezultată din măsurători este mai mică decât suprafața înscrisă în cartea funciară, modificarea suprafeței se realizează în baza documentației cadastrale şi a declarației autentice a proprietarului cu privire la acordul de diminuare a suprafeței.”

 Având în vedere considerentele ce preced înaintăm Consiliului Local al Municipiului Satu Mare prezentul proiect de hotărâre cu propunere de aprobare.

 Șef serviciu Consilier

 Faur Mihaela Văscan Adrian

cj Corina Seres/2 ex